
Nr. 3520 din 29.01.2026
REFERAT DE APROBARE

la Proiectul de hotărâre privind aprobarea contractării serviciilor de întocmire documentației tehnico-economice, depunere și implementare a proiectului finanțat prin FEADR lansat de Grupul de Acțiune Locală Sabar Ilfov Sud (GAL), având ca obiect achiziția unui buldoexcavator, în cadrul măsurii „Intervenție pentru investiții la scară mică și servicii publice”
Prin Planul Strategic PAC 2023–2027, finanțat de Uniunea Europeană și Guvernul României prin Fondul European Agricol pentru Dezvoltare Rurală (FEADR), sunt sprijinite investițiile destinate dezvoltării zonelor rurale, prin intervenția DR 36 LEADER – „Dezvoltarea locală plasată sub responsabilitatea comunității”. Astfel, sunt finanțate proiecte de investiții care vizează dezvoltarea infrastructurii la scară mică și îmbunătățirea serviciilor publice de bază pentru comunitățile rurale. 

Conform Ghidului solicitantului aferent măsurii „Investiții la scară mică și servicii publice”, unitățile administrativ-teritoriale din teritoriul GAL SABAR ILFOV SUD (printre care se numără și Comuna Cornetu, județul Ilfov) sunt beneficiari eligibili pentru accesarea fondurilor nerambursabile, în vederea realizării de investiții care contribuie la creșterea calității vieții populației și la reducerea decalajelor față de zonele urbane învecinate. 

Prin scrierea și depunerea unui proiect finanțat prin GAL se creează premisele modernizării și dezvoltării serviciilor publice locale, îmbunătățirii accesului populației la servicii publice de bază, creșterii capacității de intervenție a autorității publice locale, atragerii de fonduri nerambursabile, cu o rată de finanțare de până la 100% pentru investițiile neproductive, reducerii presiunii asupra bugetului local, prin diminuarea cheltuielilor aferente serviciilor externalizate. De asemenea, proiectul va contribui la atingerea indicatorilor de rezultat prevăzuți în cadrul intervenției, respectiv creșterea ponderii populației care beneficiază de acces îmbunătățit la servicii și infrastructură publică în teritoriul GAL.

Din aceste considerente, prezint - spre dezbatere şi aprobare de către Consiliul local al comunei Cornetu, județul Ilfov - Proiectul de hotărâre privind aprobarea contractării serviciilor de întocmire a documentatiei tehnico-economice, depunere și implementare a proiectului finanțat prin FEADR lansat de Grupul de Acțiune Locală Sabar Ilfov Sud (GAL), având ca obiect achiziția unui buldoexcavator, în cadrul măsurii „Intervenție pentru investiții la scară mică și servicii publice”.

